
NR_________/____________

Raport de specialitate
privind adoptarea bugetului de venituri și cheltuieli
pe anul 2026


Bugetul de stat pe anul 2026 a fost adoptat prin Legea nr.43/2026 și publicat în Monitorul Oficial nr. 242 din 27 martie 2026.
Potrivit art.6 alin (3) din  legea bugetului de stat pe anul 2026, sumele defalcate din taxa pe valoarea adăugată pentru finanţarea cheltuielilor descentralizate la nivelul comunelor, oraşelor, municipiilor și sect. municipiului Bucureşti sunt destinate:
a) finanțării de bază a unităților de învățământ preuniversitar de stat pentru categoriile de cheltuieli prevăzute la art.139 alin. 2 lit. b) și c) din Legea învățământului preuniversitar nr.198/2023, cu modificările și completările ulterioare;
b) finanțării drepturilor asistenților personali ai persoanelor cu handicap grav sau indemnizațiilor lunare ale persoanelor cu handicap grav acordate în baza prevederilor art.42 alin. (4) din Legea nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare, în limita prevăzută la art.20 alin. (2) din Ordonanța de urgență a Guvernului nr.103/2013, aprobată cu completări prin Legea nr.28/2014, cu modificările și completările ulterioare;
c) finanțării cheltuielilor descentralizate la nivelul sectoarelor și municipiului București, respectiv pentru: servicii sociale din sistemul de protecție a copilului, implementarea Programului pentru școli al României, în perioada ianuarie -iunie a anului școlar 2025-2026, potrivit prevederilor Hotărârii Guvernului nr. 775/2025, cu încadrarea  în sumele prevăzute pentru anul 2026 în fiecare dintre anexele nr.1-3 la această hotărâre, cheltuielile cu bunuri și servicii pentru întreținerea curentă a unităților de învățământ special și a Centrului Municipiului București de Resurse  și Asistență Educațională, drepturile copiilor cu cerințe educaționale speciale care frecventează învățământul special și învățământul de masă, finanțarea stimulentului educațional, sub formă de tichete sociale stabilit de Legea nr.248/2015, republicată, pentru preșcolarii din învățământul de masă;
d) finanțării stimulentului educațional, sub formă de tichete sociale, stabilit de Legea nr. 248/2015, republicată;
e) finanțării drepturilor copiilor cu cerințe educaționale speciale integrați în învățământul de masă, potrivit prevederilor art.70 alin. (5) lit. b) din Legea nr.198/2023, cu modificările și completările ulterioare, în cuantumurile stabilite în anexa la  Hotărârea Guvernului nr.838/2022 și ale art.129 din Legea nr.272/2004, republicată, cu modificările și completările ulterioare;
f) finanțării cheltuielilor de funcționare ale unităților de îngrijire la domiciliu, ale centrelor de zi de îngrijire și recuperare și ale căminelor pentru persoane vârstnice de la nivelul comunelor, orașelor, municipiilor, sectoarelor municipiului București și municipiului București, potrivit prevederilor art.12 alin. (3) lit. b) și ale art.18 alin. (5) lit. c) din Legea nr.17/2000, republicată, cu modificările și completările ulterioare, în baza standardelor de cost calculate pentru beneficiari/tipuri de servicii sociale, aprobate conform prevederilor Hotărârii Guvernului nr.426/2020, cu modificările ulterioare, precum și pentru plata indemnizației îngrijitorilor informali, potrivit prevederilor art.13 alin. (7) din aceeași lege;
g) finanțării gratuității acordate elevilor prevăzuți la art.83 alin. (1) din Legea 198/2023, cu modificările și completările ulterioare, la transportul public local și metropolitan rutier, potrivit prevederilor art.83 alin. (2) lit. a) din aceeași lege;
h) finanțării centrelor de zi licențiate, destinate prevenirii separării copilului de familie, organizate la nivelul comunelor, orașelor și municipiilor, potrivit prevederilor art.21 alin. (1) lit. a) și alin. (2)  din Legea nr.156/2023 privind organizarea activității de prevenire a separării copilului de familie, cu modificările și completările ulterioare;
i) finanțarea centrelor de asistență socială pentru persoane adulte cu handicap aflate în subordinea/coordonarea direcțiilor de asistență socială organizate la nivelul comunelor, orașelor și municipiilor și a măsurilor de protecție de tip centre de zi și centre rezidențiale pentru persoane adulte cu handicap, la nivelul sectoarelor municipiului București;
             j)	pentru implementarea Programului național “Masă sănătoasă”, potrivit prevederilor    art.XIX din Ordonanța de urgență a Guvernului nr.89/2025  pentru modificarea și completarea Legii nr.227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative, cu modificările și completările ulterioare.
Sumele defalcate din TVA au fost repartizate de Administrația Județeană a Finanţelor Publice Mehedinţi împreună cu Inspectoratul Școlar Mehedinți. Prin Decizia Șefului Administrației Județene Mehedinți și a adresei Inspectoratului Şcolar, Consiliului Local al Municipiului Drobeta-Turnu Severin i-au fost repartizate următoarele sume:
1) 78.399,05 mii lei – sume defalcate din taxa pe valoare adăugată pentru finanţarea cheltuielilor descentralizate (cod 11.02.02), din care:
- 12.487 mii lei pentru finanțarea de bază a unităților de învățământ preuniversitar de stat    pentru categoriile de cheltuieli prevăzute la art.139 alin.2 lit b) și c) din Legea învățământului preuniversitar nr.198/2023, cu modificările și completările ulterioare;
- 132,05 mii lei pentru finanțarea drepturilor stabilite de Legea nr.284/2015 privind stimularea participării în învățământul preșcolar a copiilor provenind din familiile defavorizate, cu modificările ulterioare;
- 2.633 mii lei pentru finanțarea drepturilor copiilor cu cerințe educaționale speciale integrați în învățământul de masă; 
- 62.088 mii lei pentru drepturile persoanelor cu handicap;
- 130 mii lei pentru finanțarea cheltuielilor de funcționare a unităților de îngrijire la domiciliu a persoanelor vârstnice;
- 929 mii lei pentru finanțarea gratuității acordate elevilor la transportul public local și metropolitan rutier;
2)  800 mii lei -sume defalcate din taxa pe valoarea adăugată pentru echilibrarea bugetelor locale (11.02.06)
3) 3.502 mii lei pentru finanțarea cheltuielilor învățământului particular sau confesional acreditat (11.02.09)
	
La întocmirea proiectului de buget s-au avut în vedere următoarele:
- sumele defalcate din taxa pe valoare adăugată repartizate de Administrația Județeană a Finanţelor Publice Mehedinţi ;
- solicitările depuse de serviciile de specialitate ale Primarului, ordonatorii secundari și terțiari de credite, serviciile publice din subordinea consiliului local, instituţii publice (tineret, sport, cultură, culte), consilieri locali precum și solicitări ale unor cetăţeni ai comunității, asociații culturale, sportive și de tineret;
	-  dinamica veniturilor și cheltuielilor pe perioada 2022 – 2025;
	-  legea bugetului de stat pe anul 2026, legea nr.43/2026
	- legea finanţelor publice locale, legea nr.273/2006, cu modificările și completările ulterioare;
Lista obiectivelor de investiții finanțate din bugetul local și a celor finanțate din fonduri europene s-au întocmit pe baza referatelor și anexelor întocmite de Serviciul Dezvoltare Locală și Serviciul Investiții din cadrul  Direcției de Dezvoltare Locală.
	La stabilirea obiectivelor de investiţii  ce s-au cuprins în lista de investiții ca și pentru finanțarea acestora s-a ținut seama de acoperirea cu prioritate a lucrărilor de investiţii în continuare.
	La alocarea fondurilor pe obiective s-a ţinut seama de restul rămas de executat, de facturile nedecontate la finele anului 2025, de necesitatea terminării lucrărilor la obiectivele cuprinse în lista de investiţii.
	Proiectul de buget  pe anul 2026 propus spre aprobare este structurat astfel :
- Veniturile bugetului local –anexa nr.1
	- Cheltuielile bugetului local –secţiunea de funcţionare -anexa nr.2.1
	- Cheltuielile bugetului local –secţiunea de dezvoltare  -anexa nr.2.2
	- Lista cu obiectivele de investiţii pe anul 2026 - anexa nr.3
	- Lista cu obiectivele de investiţii  din fonduri europene pe anul 2026 -anexa nr.4
	- Lista cu obiectivele de investiţii  Anghel Saligny pe anul 2026  -anexa nr.5
	- Lista cu obiectivele de investiții proiecte finanțate din PNRR 2026 -anexa nr.6
 		În vederea întocmirii bugetului general consolidat al unității administrativ-teritoriale este necesar ca pe lângă bugetul local al municipiului Drobeta-Turnu Severin să fie aprobate și bugetele instituţiilor publice finanţate integral sau parţial din bugetul local și bugetele instituţiilor publice finanţate integral din venituri proprii. 


                   Director Economic,                                   Șef Serviciu Buget-Finanțe,
                      Bîzoi Ana-Maria                                          Picior Eliza -Mariana

